
flx  notis,  quibus  animalia  terra  natis  dignos¬ 
cuntur,  una,  eaque  fere  praecipua,  est  quod 
ventriculum  habent,  in  quem  omnia,  quae  ad 
incrementum  atque  nutrimentum  corporis  ope¬ 
ram  conferunt,  injiciuntur. 

Actio  illa  mira  et  praeclara,  qua  omnes  res 
inanimatae  dotes  proprias  deponunt,  atque  cor¬ 
poris  animalis  naturam  sibi  induunt,  Concoctio 
vocatur. 


i 


A 


2 


DE  CONCOCTIONE  CIBORUM. 


rei  medicae  refert  hanc  vitae  actionem 
bene  intelligere,  ut  ab  antiquissimis  etiam  tem¬ 
poribus  ejus  causas  legesque  perscrutari,  medi¬ 
ci  sedulo  conati  sint.  Multum  tamen  abest,  ut 
ad  omnium  ad  hanc  rem  pertinentium  cogni¬ 
tionem  plenam  perveniamus. 

Recentiores  vero  medici  observando,  eoque 
magis  periclitando,  multum  in  lucem  protule¬ 
runt  veri,  quod  scire  et  utile  est  et  jucundum. 
Hoc  tam  lucide  et  tam  paucis  verbis,  quam  fa¬ 
cultas  fuerit,  nobis  ostendere  in  animo  est. 

Actio,  quae  saluti  conservandae  tantum  inser¬ 
vit,  haudquaquam  arbitrio  ipsius  animalis  com¬ 
mittitur  ;  at  praemiis  allicitur,  et  poenis  durissi¬ 
mis  impellitur,  ut  quantum  cibi  satis  sit,  ad  vi¬ 
tam  sustentandam,  quaereret.  Facultatem  qua¬ 
si  pro  se  loquendi  natura  ventriculo  dedit,  qua 
res  maxime  idoneas  tempusque  eas  recipiendi 
indicare  possit.  Ubi  solida  postulat  fames,  ubi 
fluida  sitis.  Appetitus  vocatur. 

Fames  alias  causas  continentes  apud  alios 
auctores  habuit :  Alii  ad  succi  gastrici  in  jejuno 
ventriculo  irritationem  ;  alii  ad  papillarum  ner¬ 
vosarum  frictionem  ;  alii  ad  septum  transversum 
haud  amplius  ventriculo  suffultum ;  alii  deni¬ 
que  ad  fibrarum  ventriculi  musculosarum,  eam 
retulerunt. 

Harum  omnium  opinionum,  postrema  longe 
verisimillima  videtur ;  quum  enim  victus,  post 
horam  edendi  solitam  aliquamdiu  dilatus  fuit, 
tum  fibrae  remora,  quasi  longa  exercitatione 
exhaustae,  flagitare  desinunt ;  et  stimulantia  in 
ventriculum  recepta,  easdem  quasi  excitando, 
appetitum  reducunt. 

Sitis  a  humoribus  circumeuntibus  imminutis 
pendere  videtur  ;  his  enim  diminutis,  humores, 
os,  fauces  atque  ventriculum  irrorantes  quoque 
deficiunt ;  unde  sensus  harum  partium  siccita¬ 
tis,  qui  hunc  appetitum  comitari  solet. 

Priusquam  modum,  quo  fit  concoctio,  indaga¬ 
re  incipiamus,  non  alienum  erit,  pauca  de  natu¬ 
ra  et  delectu  rerum  concoquendarum  dicere. 

Animalia  omnia  pro  lege  habent,  ut  ex  illis 
tantum  rebus,  quae  vel  ab  animalibus,  vel  terra 
natis  derivantur,  nutrimentum  recipere  pos¬ 
sint  ;  minime  vero  omnia  eosdem  cibos  legunt, 
nam  alia  frugibus  tantum,  alia  his  non  omnino 
utuntur,  dum  classis  tertia  plantas  ac  carnes 
pariter  appetit. 

In  unaquaque  harum  classium,  organa,  qui¬ 
bus  concoctio  perficitur,  generi,  quo  vescitur, 
plane  aptantur.  Animalibus  carnivoris,  ventri¬ 
culus  parvus  intestinaque  brevia  contingunt ; 
alia  vero  ventriculum  capaciorem,  intestina  lon¬ 
giora  atque  convolutiora  habent:  qua  fabrica 
fit,  ut  major  ciborum  moles  contineri  possit, 
et  plus  spatii  temporisque  ad  particulas  nutri¬ 
entes  absorbendas  praebeatur. 

Multum  et  apud  veteres  et  recentiores  dis¬ 
putatum  fuit,  ad  quam  classem  homo  referen¬ 
dus  sit :  quidam  enim  voluerunt  eum  nihil  nisi 
fruges  desiderare.  Nemo  tamen  ad  verum 
quaerendum  accinctus,  diu  de  re  tam  manifes¬ 
ta  dubitare  poterit ;  nam  ejus  intestina,  quae, 
illis  carnivororum  longiora,  illis  fungivororum 
breviora  sunt,  et  structura  dentium,  quorum 
alii  ad  fruges  terendas,  alii  ad  carnes  dilaceran¬ 
das  aptantur,  apertissime  ostendunt,  eum  ad 
neutram  harum  pertinere,  sed  naturam  utrius- 
que  sibi  praeferre.  Quinetiam,  mos  hominibus 
communis  consilium  naturae  satis  luculenter 
docet ;  ubique  enim,  nisi  religione  infraenati, 
carnibus  utuntur,  et  revera  pluribus  in  regioni¬ 
bus,  per  quas.  Parenti  omnium  maximo  genus 
humanum  spargere  placuit,  penitus  necessa¬ 
rium  est,  quippe  quae  non  victus  incolis  aliter 
suppeditare  possunt. 

Quamvis  non  ex  altero  commode  vivendum 
est,  altero  prorsus  omisso,  permulti  tamen  fue¬ 
runt,  temporibus  locisque  diversis,  qui  aiit  ne- 

cessitate  coacti,  aut  superstitione  vel  etiam  pe¬ 
tulantia  inducti,  ex  uno  cibi  genere  vitam  ege¬ 
runt  j  periculum  tamen  nobis  haud  inutile 
praestitere,  quippe  qui  nequaquam  se  bene  ha¬ 
buerunt.  Horum,  qui  seipsos  carnibus  solum- 

% 

modo  exsatiunt,  mens  pariter  atque  corpus  haud 
leve  detrimentum  patiuntur  ;  nam,  ut  dictum 
est,  inertes,  morosi  atque  feroces  fiunt,  dum  tu¬ 
mor  gingivarum  et  halitus  foetens  corpus  ad  pu¬ 
tredinem  vergere  demonstrant.  Fruges,  contra, 
quantum  nutrimenti  sufficit  ad  justum  vigorem 
attollendum  haud  praebent  ;  et  qui  illis  solis 
utuntur,  rarissime  ad  id  roboris  et  fortitudinis, 
ac  quod  alii  perveniunt.  Quum  autem  quali¬ 
tate,  molem  compensare  quaeritur,  tum  fere  ad 
fermentationem  ruunt ;  dolorem  ventriculi,  ruc¬ 
tum,  atque  alia  dyspepsiae  signa  inducturam. 
Quibus  tamen  parum  nutrimenti  sufficit,  victus 
hujusmodi  munus,  idque  optatissimum,  afferre 
dicuntur,  mentem  scilicet  alacrem,  perspicacem, 
et  studio  aptam.  111.  New  tonus,  dum  opus 
de  opticis  scriberet,  nihil  praeterea  usus  est ;  et 
cel.  Franklinus  beneficium  in  se  expertus. 

hunc  modum  vitae  studiosis  omnibus  strenuis¬ 
sime  commendat. 

Quod  ad  delectum  cibi,  et  rationem  qua  haec 
duo  victus  genera  misceri  debent,  vix  ullae  le¬ 
ges  certae  hac  de  re  dari  possunt,  tantum  homi¬ 
num  ventriculi  inter  se,  ex  natura  et  habitu 
variant  :  nec  sanus  quidem  regulis  ejusmodi 
multum  eget,  periculum  enim  nostris  tempori¬ 
bus  maxime  metuendum  non  est,  ut  id  quod  ma¬ 
lum  sit  accipiatur,  sed  quod  nimium. 

Oportet  tamen,  quo  victus  aegrotantium  di¬ 
rigatur,  medicum  scire  cibos  alios  aiiis  concoc¬ 
tu  faciliores  esse  ;  carnes  scilicet  frugibus  ;  pis¬ 
ces  quasdam  carnibus  ;  carnes  animalium  adul¬ 
torum  quam  juniorum  j  recentia  conditis  et  in¬ 
duratis  ;  igne  parata  crudis. 

Cibis  vero  inconfectis  raro  accumbimus  ;  ple¬ 
rumque  enim  fercula,  frugibus  quibusdam  at¬ 
que  fossilibus  condimenta  dictis  coginantur, 
quae,  quamvis  non  prorsus  necessaria,  suis  usi- 


8 


DE  CONCOCTIONE  CIBORUM. 


bus  certe  non  carent :  facultatem  gustandi  a- 
cuunt,  et  cibum  gratiorem  atque  concoctu  fa¬ 
ciliorem  reddunt. 

Horum  longe  optimum,  tutissimum  ac  usita¬ 
tissimum,  est  sal  communis,  quem  cliemici  mu^ 
rias  sodae  nominant,  qui  non  solum  omnibus 
hominibus  gratus,  sed  belluarum  etiam,  ratione 
et  oratione  carentium,  plurimis,  aliquocunque 
modo  exquiritur.  Concoctioni  opitulari  vide¬ 
tur,  fluxum  fortasse  succorum  in  ventriculo, 
quod  in  ore  quoque  efficit,  promovendo.  Quan¬ 
titas  quaedam  carnibus  extra  ventriculum  as¬ 
persa,  putredinem  ciet  festinatque ;  aucta  tamen 
copia,  hanc  tardat,  vel,  si  satis  fuerit,  prorsus 
inhibet  :  unde  ejus  usus  commeatus  conservare. 

Ex  absumptionis  natura,  qug,  corpus  indies 
afficitur,  quandoquidem  maxima  ex  parte  liqui¬ 
da  est,  a  priore  expectare  licet,  fluidis  non  mi¬ 
nus  quam  solidis,  ei  opus  esse,  et  potus  quidem, 
quorum  magna  varietas,  partem  haud  contem¬ 
nendam  materiae  alimentariae  conficiunt.  Hi 

si  inter  sitim  recepti  fuerint,  statim  vasis  ven¬ 
triculi  absorbentibus  exhauriuntur,  et  in  san* 
guinem,  justam  fluiditatem  ei  conciliaturi,  deve¬ 
huntur  ;  vel  si  cibus  siccior  fuerit,  eundem 
mollem  et  chymo  formando  idoneum  praebent. 

Omnium  potuum  aqua  optima  et  maxime 
conveniens  est.  Hoc  commodi  praeterea  habet 
aqua,  quod  quamlibet  ex  ea  fere  quantitatem 
sine  periculo  bibere  liceat ;  et  natura  benefica 
eam  magna  copia  ubique  suggessit.  At  homi¬ 
nes  quidem,  per  totum  orbem  terrarum  perpau¬ 
ci  inveniuntur,  tam  matris  terrae  infantes,  ut 
ejus  uberibus  contenti  sint  ^  sed  omnes  fere^ 
quantumvis  rudes,  liquores  meraciores  et  gus¬ 
tui  gratiores,  sibi  ipsis  aliquacunque  ratione 
comparare  solent.  Ex  his,  plerique  fermenta- 
tionem  in  frugibus  ciendo  parantur.  Inter 
quasdam  autem  gentium  septentrionalium,  qui¬ 
bus  scilicet  fruges  paucae  sunt,  a  fermentatione 
lactis,  arte  gentibus  excultioribus  haud  prius 
cognita,  potus  sui  generis  educitur. 


B 

Horum  omnium  liquorum  vis  stimulans  ab  al- 
koliole  quod  in  iis  continetur  pendet,  nisi  pro¬ 
fecto  fides  experimentis  a  Brodeio  nuper  insti¬ 
tutis  habenda  esse  videatur.  Sed  effectus  eo¬ 
rum  in  corpus  humanum,  aliquod,  partim  ex 
praeparatione,  partim  ex  rebus  quibus  derivan¬ 
tur,  inter  se  differunt.  Cuncti,  si  non  supra 
modum  accipiuntur,  motum  cordis  et  arteria¬ 
rum  celerant  et  firmant,  secernenda  eliciunt, 
corpori  vigorem  addunt ;  et  animi  vires,  con¬ 
ceptibus  ex  acutis,  et  hilaritate  inducta,  exci¬ 
tant  roborantque.  Inter  prandium  sumpti,  con¬ 
coctioni  favere  vulgo  putantur.  Hoc  vero  mi¬ 
nus  constat.  Effectus  longe  alios  eos  habere 
scimus,  si  horum  cupiditati  diu  pareatur  ;  ma¬ 
cies  enim  et  podagra,  et  dira  malorum  cohors, 
iis  fere  induci  solent. 

De  cibis  vero  ipsis  jam  satis  superque  dic¬ 
tum  est ;  nunc  de  modo  concoctionis,  et  modo 
quo  cibi  in  singulas  quasi  corporis  partes  con¬ 
vertuntur,  aliquod  disserendum. 

Cibus,  priusquam  in  ventriculum  descendat, 
bene  dentibus  contunditur,  et  oris  succis,  sem- 
per  sanis  abundantibus,  miscetur.  Hi  succi 
maxima  ex  parte  saliva  sunt,  quae  inter  man¬ 
ducandum  glandulis,  quibus  paratur,  compres¬ 
sis,  copiose  effunditur.  Cibum  divisu '  facilio¬ 
rem  reddit,  et  aliquod  ad  ejus  concoctionem 
certe  confert.  Quum  ejus  principia  a  chemicis 
investigantur,  ex  aqua,  albumine,  muco,  et  paur 
cis  salibus,  constare  reperitur. 

Cibus  igitur  satis  contusus  et  dilutus,  et  in 
nlassam  mollem  globosam  ope  linguae  redactus, 
continuo  pharyngi  traditur,  unde  per  oesopha¬ 
gum,  actione  musculorum  probe  directa,  tan¬ 
dem  in  ventriculum  diducitur,  ubi  manet,  do¬ 
nec  facie  propriisque  multum  mutatis  cursum 
ultra  petere  paratur. 

In  seculis  fere  omnibus,  physiologi  de  vi,  qua 
cibus  in  ventriculo  concoquitur,  multum  inter 
se  discrepuerunt.  Apud  veteres,  alii  cibos  at¬ 
teri  in  ventre  crediderunt  j  alii  putrescere  ;  alii, 

duce  Hippocrate,  eos  per  calorem  concoqui. 
His  opinionibus  recentiores  alias,  fermentatio- 
nem  scilicet  et  actionem  succi  gastrici,  causas 
adsciverunt.  Hanc  novissimam  longe  et  effi- 
cacissimam  nunc  pro  certe  habemus  ;  sed  prius^ 
quam  experimenta,  quibus  hanc  notitiam  com¬ 
paravimus,  proferre  incipiamus,  varias  hae  de 
re  opiniones  paucis  scrutari  conabimur,  et  de 
calore  primum. 

Quamvis  calor  minime  causa  sola  concoctio¬ 
nis  habendus,  huic  tamen,  ut  plurimis  aliis  ac¬ 
tionibus  hujusmodi,  plus  minus  caloris  neces¬ 
sarium  est  ;  succus  enim  gastricus  in  cibum 
extra  ventriculum  loco  frigido  infusus,  non  plu¬ 
ris  aqua  fontana  valet.  Si  vero  mistura  ad 
temperiem  humani  corporis  vel  supra  calefac¬ 
ta  fuerit,  actione  statim  incipiente,  cibus  cito 
in  massam  cineream  redigitur,  qualem  post  movr 
tem  in  ventriculo  invenimus.  At  calor  ad  con¬ 
coctionem,  alio  et  sibi  peculiari  modo,  operam 
conferre  videtur,  corpus  scilicet  totum  afficien¬ 
do,  et  ventriculum-— (ejus  temperie  minime 

vel  nihil  aucta), — quasi  suo  muneri  aptiorem 
reddendo.  Experimenta  cel.  Tremblii  in  po¬ 
lypos  docent  ea  animalia  triplo  quadruplove 
aestate  quam  hyeme  concoquere.  In  anguibus 
fere  idem  Spallanzani  notavit. 

Fermentationem  modum  esse,  quo  alimenta 
concoquuntur,  sententia  est,  quae  inter  chemico- 
medicos  orta  diu  apud  illos  fidem  obtinuit. 
Eam  tamen  periculis  confirmare  Pringelius  et 
Macbride,  fere  soli  conati  sunt.  Carnibus  cum 
frugibus  quibus  utimur  mistis,  et  loco  calido  po¬ 
sitis,  misturam  plus  minus  rapide  in  fermenta¬ 
tionem  irruere  observarunt,  quod  Macbride 
aliquantalum  salivae  addendo  semper  festinari 
reperit.  Unde  computarunt  idem  in  ventricu¬ 
lo  fieri,  et  hunc  in  usum  salivam  potissimum  va¬ 
lere.  His  autem  auctoribus  succus  gastricus 
e  memoria  prorsus  elapsus  esse  videtur,  adeo 
ut  pericula  sua,  quanquam  non  inutilia,  nihili 
quod  ad  hoc  argumentum  aestimanda  sint. 

Fermentatio  motus  intestinus  esse  definitur 
sponte  inter  partes  corporum  minutissimas  ori¬ 
ens,  unde  dotes  novae,  particularum  que  disposi¬ 
tio  nova  diducuntur.  Cum  autem,  ventriculis 
animantium  patefactis,  natura  quasi  munere 
fungens  intercepta  fuit,  nihil  unquam  hujusmo¬ 
di  percipi  potuit ;  et  praeterea,  si  succus  ventri¬ 
culi  proprius  carni  et  quoque  misturae  ciborum 
quae  sine  eo  fermentesceret  adjectus  fuerit,  in 
hac  fermentatio  prohibetur,  dum  illa  sine  fer- 
mentatione  solvitur. 

Quanquam  ex  his  certe  credendum  est,  fer- 
mentationem  non  semper  concoctioni  adesse, 
tamen  haud  absonum  fidei  ea  interdum  opus  es¬ 
se  ;  et,  revera  rem  ita  se  habere  observationes 
multae  existimari  suadent.  Clar.  Joannes 
Hunter  ventriculos  fere  innumeros  perscru¬ 
tando  refert,  se  aliquid  acoris  in  omnibus  singu- 
lisque  invenisse,  et  hoc  acidum  scimus  non  nisi 
fermentatione  gigni  posse.  Spallanzanius  quo¬ 
que  in  frugivoris  idem  semper  reperit. 

Qui  fermentationem  necessariam  esse  negunt, 
alicui  concoctionis  vitio  hoc  phaenomenon  tri¬ 
buendum  putant.  Non  sic  vero,  ea  res  sem- 
per,  praesertim  inter  herbivora  fieri  potest,  quip¬ 
pe  quae  plerumque  secundum  naturam  vivunt- 
His  absolutis,  haud  absurdum  videtur  credere 
succum  in  carnivoris,  sine  ullo  adjumento,  cibo 
solvendo  sufficere,  illis  vero  animalibus  quae 
frugibus  vivunt,  (quorum  scilicet  cibus  suis 
corporibus  dissimilior,  ideoque  majorem  muta¬ 
tionem  postulans,)  vincula  adhaesionis  prius 
fermentatione  solvenda,  esse,  quam  cibus  a  suc¬ 
co  gastrico  mutari  possit. 

Nihilominus  fatendum  est,  fermentationem 
justos  fines  facile  transituram,  et  sic  non  solum 
non  juturam,  imo  vero,  potius  multum  incom¬ 
modi  concoctioni  allaturam  esse.  Quibus  ven¬ 
triculi  sunt  invalidi  hoc  frequentissimum  et 
pervicacissimum  vitium  est ;  et  etiam  sanissi¬ 
mis  nimio  frugum  usu  aliquando  accidit.  Ven¬ 
triculi  dolore,  acore  et  inflatione  facile  cognos¬ 
citur. 

Ut  fermentatio  chemicis,  ita  tritura  iatro-ma- 
thematicis  doctrina  pergrata  erat.  Vix  hodie 
ullum  invenies  ita  rationis  expertem  ut  trituram 
satis  pollentem,  ad  fruges  et  carnes  in  chylum, 
rem  dotibus  atque  compositione  ambobus  adeo 
dissimilem,  vertendas  crederet ;  aut  fide  dig* 
nas  haberet  eorum  ineptias,  qui  ventriculo  hu¬ 
mano,  folli  scilicet  tenui,  vires  justrinales  tri¬ 
buere  volebant.  Multum  quidem  mirandum 
est  homines  literis  scientiisque  imbutos,  un¬ 
quam  in  errorem  tam  gravem  incidisse  ;  prae¬ 
ter  enim  ventriculi  fabricam,  lumbrici  qui  sae¬ 
pe  in  eo  inveniuntur,  et  baccae,  etiam  molis- 
simae,  quae  per  eum  sine  injuria  transeunt, 
hanc  quaestionem,  quantum  ad  humanum  ge¬ 
nus  attinet,  solvisse  debebant.  Experimenta, 
vero  jamdiu  ex  industria  facta  rem  in  lucem 
clarissimam  protulerunt. 

His  experimentis  bene  notis  docemur,  bel- 
luas  carnivoras  cibum  sine  tritura  concoquere 
posse,  sed  eam  semper  herbivoris  necessariam 
esse  :  docemur  praeterea,  illa  animalia  frugivo- 

ra,  ut  gallinacea,  verbi  gratia,  quae  dentibus  ca¬ 
rent,  ventriculum  habere,  pariete  musculoso, 
valido,  instructum,  alimentis  etiam  durissimis 
conterendis  idoneum.  His  in  exemplis  efiec- 
tus  triturae  est  cibum  in  partes  minutiores  di¬ 
ducere,  et  sic  superficiem  ampliorem  succo  gas¬ 
trico  praebere. 

Nunc  succi  illius,  de  quo  tam  saepe  antehac 
mentionem  facimus,  rationem  aliquam  reddere 
incipiamus. 

Nullum  est  animal  cujus  in  ventriculo  plus 
minus  hujusce  non  secernitur  ;  sed  propter  dif¬ 
ficultatem  eum  obtinendi,  et  propter  ejus  dotes, 
aliis  animalibus  alias,  et  eidem  animali  diversis 
temporibus,  ejus  dotes  proprias  difficillime  per¬ 
scrutamur.  Pericula  fere  innumera,  Raumeri 
primum,  deinde  Stephani  et  Spallanzanii, 
quibus  varia  in  ventriculos  belluarum  hominis¬ 
que  ipsius  ita  introducta  fuere,  ut  soli  huic  suc¬ 
co  obnoxia  essent,  eam  esse  causam  concoctio* 
Ilis  efficacem  haud  ambigue  monstrant. 


c 

Ratio  fortasse  optima,  qua  liic  extra  corpus 
obtineatur,  est,  spongias  siccas,  in  globis  inclu¬ 
sas,  in  ventriculos  esurientium  introducere, 
quae,  quoniam  non  per  pylorum  transire  pos¬ 
sunt,  post  certum  tempus  humidae  rejiciuntur, 
et  succi  quantum  sufficit  ad  ejus  principia  per¬ 
scrutanda  praebent.  Investigatione  hujusmodi 
nihil  ad  vires  ejus  mirandas  explicare,  sed  albu¬ 
men  tantum,  et  mucus,  cum  paucis  salibus  de¬ 
teguntur.  Alii  auctores  affirmant  acidum  in 
eo  existere  ;  alii  negant.  Pericula  Spallanza- 
Nii  et  in  se  et  in  animalia  clare  ostendunt  aco¬ 
rem  non  semper,  sed  interdum  adesse.  Frus¬ 
tula  calcis  variis  temporibus  devorabat,  et  dum 
carnibus  pro  vectu  usus  est,  haec  sine  injuria  per 
intestina  transierunt  ;  frugibus  vero  sumptis, 
tum  erosa  et  diminuta,  acidum  indicantia,  de¬ 
jecta  fuere.  Quibus  in  exemplis  verisimile  est 
,acorem  ex  fermentatione  cibi  derivatum  esse. 
Lactis  coagulandi  vim  habere,  ex  eo  patet,  quod 
infantibus  respuitur  ;  cui  usui  quidem  quotidie 
in  lactariis  applicatur.  Antisepticorum  omni¬ 
um  potentissimus  est  5  putredinem  non  modo  ex 

carnibus  intactis  avertens,  sed  etiam  putrescen¬ 
tibus  extrahens.  Sed  nota,  qua  praecipue  dis¬ 
tinguitur,  vis  solvens  est  ;  quae  in  quibusdam 
animalibus  tanti  valet,  ut  etiam  ebur  durissimum 
ejus  impetui  haud  resistere  possit.  Si  cibus  ex¬ 
tra  ventriculum  adjectus  fuerit,  eos  cito  in  mas¬ 
sam  pulpae  similem  solvit. 

Hic  liquor  vero  minime  omnia  sine  discrimi¬ 
ne  aggreditur ;  sed  ejus  vires  cibo,  quo  animal 
vescitur,  semper  accommodantur.  Res  enim, 
quae  multis  animalibus  facile,  multis  non  omni¬ 
no  concoquuntur :  sed  non  dubitandum  est, 
quin  per  prudentiam  perseverantiamque  effici 
posset,  ut  quodvis  animal  cibo  ulterius  nutriatur, 
paulatim  scilicet  ea  quae  natura  appetuntur  ab¬ 
ducendo,  aliaque  eorum  loco  paulatim  praeben¬ 
do. 


Sed  ut  mera  tritura,  ita  mera  solutio  non  cau¬ 
sa  hujus  mutationis  habenda  sit ;  rerum  enim 
sapor  et  odor  aliaque  propria  delentur,  atque 
nova  acquiruntur.  Actio  certe  chemica  est 

haud  absimilis  illi,  qua  acidum  nitricum  gummi, 
feculae  aliisque  adjectum,  aeque  ex  omnibus 
acidum  oxalicum  format ;  quoniam  tot  tamque 
diversae  res  succo  expositae  naturam  eandem 
adipiscuntur. 

Mirum  est  laticem  tam  edacem  non  ventricu¬ 
lum  ipsum,  praesertim  in  carnivoris,  rodere. 
Hoc  vitae  viribus  quidam  tribuerunt,  quas  scili¬ 
cet  ex  ejus  aggressionibus  aeque  ac  putredine 
omnia  quibus  insunt,  defendere  putarunt :  alii 
vero  nimirum  huic  tribuisse  videntur.  Quam¬ 
vis  enim  ipse  ventriculus  non  mordetur,  et  ver¬ 
mes  viventes  quoque  in  illo  inveniuntur,  alia  ta¬ 
men  viva  exsolvere  valet.  Stephanus  hirudi¬ 
nem  (animal  cui  calor  corporis  humani  tolera¬ 
bilis  est,)  globo  inclusum  concoctionem  subire 
invenit :  et  quidam  Cornelius,  ut  aiunt,  an¬ 
guem  semiconcoctam  et  adhuc  spirantem  stoma¬ 
cho  avis  reperit.  Sed  haec  observatio  teste  ca¬ 
ret  :  litem  aliter  proculdubio  composuisset :  su¬ 
pra  notatum  experimentum  quoque,  repetitione 
eget. 

Quod  ad  tempus  inter  concoquendum  ab¬ 
sumptum,  id  variat,  prout  cibus  plus  minusve 
facilis  sit  concoctu ;  plerumque  tamen  alimenta 
(exacta  semihora  in  massam  cineream  mollem 
(conficiuntur,  et  tribus  circiter  horis,  fibris  ven¬ 
triculi  sese  contrahentibus,  in  chymum  redacta 
'  duodeno  traduntur. 

Concoctioni  multum  favere  quietem  natura 
ipsa  docuit,  ex  languore  et  somnolentia  quae 
j  pleraque  animalia  post  cibum  invadunt.  Exer- 

•  citatione  valida  retardatur  *,  et  dosibus  opii  sa- 

*  tis  magnis  prorsus  suspendi  potest ;  res  quidem 
Turcis  jejunia  retinentibus  bene  nota. 

In  duodeno  chymus  bilem  laticemque  pan¬ 
creaticum  accipit,  quae  chylo  formando,  et  fer- 
mentationi  compescendae,  aliqua  ratione  for¬ 
tasse  inserviunt.  Nonnullis  quidem  placuit  bi- 

•  Vir  quidam  agrestium  ludorum,  aeque  ac  bonarum  artium  amore 
captus,  duobus  canibus  carne  sufFarcinatis  hoc  periculum  faciebat.  Alte¬ 
rum  ad  venationem  duxit,  alterum  domi  reliquit.  Horis  duabus  peractis 
ambo  occidi  jubet.  In  ventriculo  illius,  qui  domi  relictus  fuit,  caro  in 
massam  cineream  converti,  in  alterius  nihil  fere  mutationis  pati  videren¬ 
tur.  Vide  Saunders  on  the  Liver. 

lem  vix  ullum  alium  usum  habere,  nisi,  ut  intes¬ 
tina  ad  munera  cieret,  quia  ubi  bilis,  ut  in  morbo 
regio,  non  excernitur,  alvus  pigret.  Idem  vero 
accidit  ullo  alio  stimulo,  cibo  lautiore,  verbi  gra¬ 
tia,  cui  alvus  assueta  fuit  negato. 

Dum  massa  tota  per  intestina  transit,  chylus 
vasis  lacteis  fere  innumeris,  in  canalem  confer- 
tim  hiantibus,  quae  modo  sibi  proprio  stimulat, 
sorbetur.  His  in  glandulas  mesentericas,  ibi 
mutationem  ulteriorem  proculdubio  subiturus, 
deinde  in  ductum  thoracicum  defertur.  Ex 
hoc  ductu  in  venam  subclaviam  fusus,  cum  e- 
jus  sanguine  miscetur,  et  per  ventriculum  cor¬ 
dis  dextrum  transiens,  tandem  ad  pulmones  ve¬ 
nit,  ibique  jacturam  corporis  instaurare  parat. 
Ea  pars  alimentorum,  quae  non  vasis  lacteis 
absorbetur,  partim  mole,  partim  acore  muscu¬ 
los  intestinorum  irritans,  versus  rectum  descen¬ 
dit,  et  tandem  e  corpore  ejicitur. 


FINIS. 


